<classify> Na Walter Mguluchuma-Katavi HUU ni nyama. Ndivyo unavyoweza kusema, baada ya wana ndoa, Noel Anthony Mswanya39 na mkewe Stella Noel 39 wakazi wa Mtaa wa Migazini Kata ya Nselwa Manispaa ya Mpanda, kuuawa kikatili kwa kuchinjwa kama kuku. Kabla ya kuchinjwa, wana ndoa hao walichomwa vifu sehemu mbalimbali za miili yao wakiwa wamelala ndani ya nyumba yao. Akizungumza na waandishi wa habari ofisini kwake jana, Kaimu Kamanda wa Polisi wa Mkoa wa Katavi, Leonald Makona alisema tukio hilo lilitokea Desemba 15, mwaka huu saa 7 usiku wakiwa wamelala. Alisema kabla ya mauaji hayo,wanandoa hao walikuwa wamelalala ndani ya nyumba, ghala mlango wa nyumba yao ulivunjwa kwa kutumia jiwe kubwa maarufu fatuma na watu wasiojulikana. Alisema baada ya kuvunja, watu hao waliingia ndani ya chumba walichokuwa wamelala na kuanza kuawashambulia. Baada ya kuingia chumbani walianza kumshambulia mwanaume kwa kumchoma visu sehemu mbalimbali za mwili wake, huku mkewe akiangalia, licha kupiga yowe kuomba msaada kwa majirani, wauaji hawakujari,alisema. Alisema baada kumchinja shingo mwanaume, wauaji hao ambao hawajahamika idadi yao, walianza kumshambulia mke wa marehemu, licha ya kukimbia nje ya nyuma, huku akipiga yowe kuomba msaada wa majirani . Alisema wauaji waliamkimbiza na kumkamata akiwa umbali wa mita 50 kutoka nyumbani kwake. Baada ya kumkamata walimrudisha hadi ndani, kisha wakamuua kwa kumchinja kikatili,alisema. Alisema majirani waliwashuhudia wauaji hao kwa kuwachungulia kupitia madirisha ya nyumba zao, lakini walishindwa kujitokeza kuwasaidia. Alisema majirani hawakuwatambua wauaji kutokana na kuwa tochi zenye mwanga mkali. Wengi wao walihofia kutoka nje, maana wangeweza kuuawa, tukio hili limetushtua tunalifanyia kazi,alisema. Alisema mpaka sasa, jeshi hilo linaendelea na uchunguzi na msako mkali dhidi ya wauaaji hao ili kuwakamata. Aliwaomba wananchi kutoa ushirikiano kwa jeshi hilo ili kufanikisha msako huo . Miili ya marehemu wote, imehifadhiwa Hospitali ya Mkoa wa Katavi kwa ajiri ya uchunguzi.  <topic>: KITAIFA 